Diari Oficial de la Generalitat Valenciana


Sumari del DOGV 4533, del 30-06-2003 (2003/7807)

DECRET 80/2003, de 27 de juny, del Consell de la Generalitat, pel qual crea i regula la Comissió de Secretaris Autonòmics i Sotssecretaris.
-------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2003/06/27/80/dof/vci/html**

### Dades del document

Número de DOGV
:   4533

Data del DOGV
:   30-06-2003

Secció del DOGV
:   I. DISPOSICIONS GENERALS

Número del document
:   2003/7807


Data del document
:   27-06-2003

Organisme emissor
:   Conselleria de Presidència

Tipus de document
:   Decret

Anàlisi jurídica

 Descriptors 

:   * Govern Valencià
    * reglament intern
    * legislació
    * Govern

DECRET 80/2003, de 27 de juny, del Consell de la Generalitat, pel qual crea i regula la Comissió de Secretaris Autonòmics i Sotssecretaris. [2003/M7807]
  
La Llei 1/2002, de 26 de febrer, de la Generalitat, de modificació de la Llei 5/1983, de 30 de desembre, de Govern Valencià, comporta una profunda reforma en l'estructura de l'administració pública de la Generalitat, possibilitant amb la nova redacció de l'article 32 d'esta norma que el Consell de la Generalitat puga crear la Comissió de Secretaris Autonòmics i Sotssecretaris, com a òrgan encarregat de preparar les reunions del Consell de la Generalitat.
  
D'esta manera, esta Comissió substituïx la de secretaris generals que, indicada en el Decret 87/1983, de 18 de juliol, ha funcionat eficaçment durant tota l'etapa del nostre autogovern.
  
L'exercici d'esta facultat d'autoorganització ha d'entendre's condicionada no només per les prescripcions que marca l'article mencionat, sinó també pel criteri d'eficàcia que ha d'inspirar l'actuació del govern en general i la de l'administració pública en particular.
  
De conformitat amb tot això i en virtut del que disposen els articles 17.1 i 31.1 de l'Estatut d'Autonomia de la Comunitat Valenciana i segons el que disposa l'article 22.e), 32, 38 i següents de la Llei de Govern Valencià, a proposta del conseller de Presidència i amb la deliberació prèvia del Consell de la Generalitat, en la reunió del dia 27 de juny de 2003,
  
DECRETE
  
Article 1. Creació i funcions de la Comissió de Secretaris Autonòmics i Sotssecretaris
  
1. De conformitat amb l'article 32 de la Llei de Govern Valencià, es crea la Comissió de Secretaris Autonòmics i Sotssecretaris, les sessions de la qual tindran caràcter preparatori de les reunions del Consell de la Generalitat.
  
2. La Comissió de Secretaris Autonòmics i Sotssecretaris no té funcions decisòries. Totes les reunions tindran caràcter deliberant, i els informes no seran sotmesos formalment a votació.
  
3. La comesa de la Comissió és de caràcter general, per la qual cosa tots els assumptes que se sotmeten a l'aprovació del Consell de la Generalitat hauran de ser prèviament informats per la Comissió de Secretaris Autonòmicos i Sotssecretaris, amb les següents excepcions:
  
a) Els que decidisca el president de la Generalitat, per la seua especial naturalesa o en casos d'urgència, per iniciativa pròpia o a proposta d'algun membre del Consell de la Generalitat.
  
b) Els informes dels membres del Consell de la Generalitat de contingut no decisori.
  
c) Els nomenaments i cessaments que hagen de realitzar-se per decret del Consell de la Generalitat.
  
d) L'atorgament de condecoracions, honors i distincions.
  
Article 2. Composició de la Comissió de Secretaris Autonòmics i Sotssecretaris
  
La Comissió de Secretaris Autonòmics i Sotssecretaris està integrada pel conseller de Presidència, qui la presidirà, pels titulars de les secretaries autonòmiques i de les sotssecretaries de les conselleries i pel director del Gabinet del President de la Generalitat o el subdirector en qui este delegue. Exercirà les funcions de secretari de la Comissió el director general que tinga atribuïdes les competències en matèria de secretariat del govern.
  
Article 3. Funcionament de la Comissió de Secretaris Autonòmics i Sotssecretaris
  
1. El president de la Comissió fixarà l'orde del dia de les sessions, el qual estarà integrat pels assumptes proposats per les distintes conselleries. La Comissió es reunirà amb anterioritat a cadascuna de les sessions del Consell de la Generalitat.
  
2. El president de la Comissió establirà un sistema que garantisca que els assumptes inclosos en l'orde del dia de la Comissió, amb la documentació necessària per al total coneixement d'estos, siguen coneguts amb la suficient antelació per totes les conselleries, a fi que els membres de la Comissió puguen fer les observacions que estimen pertinents.
  
3. Correspondrà al president de la Comissió decidir quan un assumpte que haja de sotmetre's al coneixement del Consell de la Generalitat és favorablement informat per la Comissió, quan ha de ser sotmés a nova deliberació d'esta, o quan, malgrat haver-se suscitat discrepàncies en el si de la Comissió, ha de ser elevat al Consell de la Generalitat atenent la seua especial naturalesa, urgència o importància.
  
Disposició derogatòria
  
Són derogats els articles 1 i 2 del Decret 87/1983, de 18 de juliol, del Consell de la Generalitat, així com totes les disposicions d'igual o inferior rang que s'oposen al que disposa este decret.
  
Disposicions finals
  
Primera
  
S'autoritza el conseller de Presidència per a dictar totes les disposicions que siguen necessàries per a l'aplicació i el desplegament del present decret.
  
Segona
  
El present decret vigirà el dia següent al de la publicació en el Diari Oficial de la Generalitat Valenciana.
  
València, 27 de juny de 2003
  
El president de la Generalitat,
  
FRANCISCO CAMPS ORTIZ
  
El conseller de Presidència,


Còpia Permalink ELI